Literatūra ir tekstologija

**Tematikos ir temos bakalauro rašto darbams**

**Prof. dr (HP) Dainora Pociūtė (**dainora.pociute@flf.vu.lt**)**

1. Reformacijos procesai ir religinė Lietuvos Didžiosios Kunigaikštystės mintis (mokantiems lenkų kalbą).
2. Popiežiaus nuncijų Lenkijoje ir Lietuvoje korespondencija XVI a. (mokantiems italų kalbą).
3. Sociokultūrinė medicinos istorija
* Vilniaus universitetas Johano Josepho Franko atsiminimuose (XIX a. pirmoji pusė).
* Lietuviškoji namų medicinos literatūra XIX a.

**Prof. dr. Paulius Vaidotas Subačius (**paulius.subacius@flf.vu.lt**)**

1) Tekstologija:
a) autoredagavimas (įvairūs XIX a. vidurio – XXI a. autoriai)
b) redagavimas – meninių pažiūrų konfliktas, ideologinis/cenzūrinis redagavimas, kalbos kultūros normų represyvumas (XX a.)

c) literatūrinio teksto transformacija skaitmeninėje erdvėje

d) literatūros kūrimas ir skaitymas elektroninėje erdvėje

e) skaitmeninių leidimų tekstologinės galimybės

2) Postkolonijinė teorija

a) desovietizacija ir resovietizacija mokyklinėse literatūros programose

b) liminalumas vėlyvojo sovietmečio literatūroje

c) mimikrijos efektai literatūrologijoje po 1988 m.

**Dr. Jurgita Raškevičiūtė-Andriukonienė** (jurgita.raskeviciute-andriukoniene@flf.vu.lt)

1. Sovietinio laikotarpio lietuvių literatūra, totalitarizmo sąlygomis rašomos literatūros problemika, literatūros sociologija, ideologijos ir literatūros santykio klausimai. Sovietinio lietuvių kultūros laikotarpio istorinių ir kultūrinių procesų recepcijos problemos / variantai šiandienos kultūroje.

Galimi konkretesni aspektai:

1. Partizaninio karo (1944–1953) refleksija šiuolaikinėje kultūroje: Renatos Šerelytės, Valdo Papievio, Antano Šileikos, Mariaus Ivaškevičiaus romanai. Galbūt būtų įdomu įtraukti Šarūno Barto filmo „Sutemose“ refleksiją;
2. 2020 metais švenčiame Pauliaus Širvio 100 m. gimimo sukaktį, būtų galima grįžti prie šio rašytojo ir tyrinėti ne tik jo kūrybą, bet ir pabandyti aprašyti Širvio kaip savojo laiko fenomeno klausimą: jo laikysenos, populiarumo ir kitus aspektus;
3. Justino Marcinkevičiaus kūrybos ir laikysenos recepcija Nepriklausomybės laikotarpiu: vertinimo takoskyros, literatūros lauko kovos dėl Marcinkevičiaus pozicijos vertinimo, kritinių ir emocinių argumentų įvertinimas ir kt.
4. Vaikų literatūros tyrimai.

Galimi konkretesni aspektai:

1. Vytautės Žilinskaitės literatūrinių pasakų poetika;
2. Vytauto Račicko kūryba, jo kūrybos reakcija į besikeičiantį sociokultūrinį kontekstą (Zuikos Padūkėlio kaip personažo kaita Nepriklausomybės laikotarpiu ir kt.).
3. Egodokumentikos tyrimai: laiškų, dienoraščių, atsiminimų publikavimo, poetikos, recepcijos ir kiti klausimai.

**Dr. Neringa Klišienė (**neringa.klisiene@flf.vu.lt**;** nklisiene@gmail.com)

Tyrimų sritis – moderni ir šiuolaikinė lietuvių dramaturgija. Galimi tyrimo aspektai: struktūriniai šiuolaikinio draminio teksto pokyčiai (draminės naracijos formos, kultūros vaizdinių ir įvaizdžių dekonstravimas, personažo (subjekto) tapatybės probleminimas, naujas remarkų statusas ir pan.). Siūlomi autoriai: H. Kunčius, J. Erlickas, D. Zavedckaitė, P. Pukytė. *Studentai gali siūlyti  savo autorius.*

Pirmojo laisvės dešimtmečio (1990–2000) lietuvių dramaturgijos situacija. Dramaturgijos „krizės“ refleksija viešoje erdvėje.

**Doc. dr. Regimantas Tamošaitis** (regimantas.tamosaitis@flf.vu.lt; regimant@gmail.com)

1. Meno ir kūrybos samprata Vaižganto prozoje.
2. Maišto formos J. A. Herbačiausko kūryboje.
3. Asmenybės tapsmo istorija I. Simonaitytės memuarinėje trilogijoje.
4. Galios fenomenas romantinėje Vinco Krėvės kūryboje.
5. Atviros Lietuvos modelis lietuvių didaktinėje literatūroje.
6. Kelionės ir keliautojo tema Valančiaus „Palangos Juzėje“.
7. V. Mykolaičio-Putino simbolizmas ir Vl. Solovjovo filosofija bei lyrika (pageidautina mokėti rusų kalbą).

**Doc. dr. Dalia Čiočytė (**dalia.ciocyte@flf.vu.lt)

1. Maištas Antano Vienažindžio poezijoje.
2. Karaliaus metafora Maironio draminėje trilogijoje.
3. Laisvė Vinco Mykolaičio-Putino romane *Sukilėliai.*
4. Petronėlės Česnulevičiūtės kritika.
5. Henriko Čigriejaus poetinis pasaulėvaizdis.

**Doc. dr. Darius Kuolys** (darius.kuolys@gmail.com)

Galimų tyrimų kryptys – naujausioji lietuvių literatūra, sovietmečio Lietuvos ir išeivijos literatūrinis palikimas, Antrojo pasaulinio karo metų kūryba, XX amžiaus pradžios literatūriniai ieškojimai, XIX amžiaus antrosios pusės primiršti autoriai, netyrinėta XVIII amžiaus Lietuvos literatūra.Galimos teorinės prieigos – mitokritika, sąmoningumo ir idėjų istorija, literatūros sociologija, sakytinė istorija, istorinė poetika, naujasis istorizmas ir kitos studentų pasirinktos.

Galimos pačių studentų suformuluotos ir pasiūlytos arba šios konkretesnės temos:

1. Valdo Papievio romanų vaikštinėtojas.

2. Kristinos Sabaliauskaitės istorinis pasakojimas.

3. Antano Škėmos „Izaokas“: tekstas ir kontekstai.

4. Tomo Venclovos, Marcelijaus Martinaičio, Sigito Gedos eseistika.

5. Pranas Ancevičius: maištininko asmenybė ir kūryba.

6. Mindaugas Tomonis, Algirdas Patackas ir kūrybinė „kitos Lietuvos“ programa.

7. Kazys Jakubėnas ir Petras Cvirka: kairiųjų intelektualų laikysenos ir kūryba sovietmečiu.

8. Vinco Mykolaičio-Putino karo metų ir pokario kūryba.

9. Juliaus Kaupo karo metų pasakų didaktika.

10. Vinco Krėvės „Šarūnas“: idėjos ir kontekstai.

11. Vinco Pietario „Algimanto“ idėjinis audinys.

12. Eduardas Daukša: 1863-iųjų sukilėlio poezija.

13. Mečislovo Davainio-Silvestraičio kūrybos progama.

14. Adomas Stanislovas Naruševičius, Konstancija Benislavska, Juozapas Baka arba kiti XVIII amžiaus Lietuvos poetai, kūrę vėlyvojo Baroko ir Apšvietos sandūroje.